stanford-oval/wikipedia huggingface dataset:
מבנה כימי

אלכסנדר בוטלרוב. פיתח לראשונה את תאוריית המבנים הכימיים.
מבנים כימיים הוא כינוי לשלושה סוגי מבנה של מולקולות, שהם קונפיגורציה אלקטרונית, מבנה גבישי ומבנה מולקולרי.
המבנה המולקולרי, הוא תיאור מרחבי פשוט של האטומים במולקולות של חומרים שונים, ותיאורם של קשרים כימיים הקושרים מולקולות ואטומים זה לזה. המבנה המולקולרי יכול לתאר מרחבית חומרים פשוטים מאוד, כגון חמצן דיאטומי או חנקן פשוט, עד למבנים מורכבים ביותר, דוגמת חלבונים ו-DNA. מבנה מולקולרי מיוצג בעזרת נוסחת מבנה.
המבנה האלקטרוני מתאר מרחבית אורביטלים מולקולריים בתוך מולקולה או חומר פשוט.
המבנה הגבישי מתאר מרחבית אטומים, מולקולות ואורביטלים מולקולריים בגביש, שהוא חומר מושלם וסימטרי, השכיח מאוד בטבע.
תאוריית המבנה הכימי פותחה לראשונה על ידי הכימאי הרוסי אלכסנדר בוטלרוב, אשר קבע כי מבנים כימיקלים ותרכובות כימיות אינם מקבץ אקראי של אטומים, אלא מבנים עם סדר מוגדר הנקבע על-פי ערכיות האטומים.
ראו גם

עקרון האיסור של פאולי
מבנה כוורת

איור של מבנה סנדוויץ' (A), כאשר הוא מורכב מליבה של מבנה כוורת (C) בין שתי שכבות פח (B)
מבנה כוורת הוא מבנה טבעי או מלאכותי המחולק לתאים בצורת הדומה לתאים בכוורת דבורים המאפשרים יחסי אלסטיות וגזירה גבוהים יחסית לצפיפות החומר. כתוצאה מכך השימוש בחומרים קטן וכן משקל המבנה ומחיר החומרים הדרושים לייצורו. אף על פי שסוג מבנה זה לא מוגבל לצורה גאומטרית אחת, מרבית החומרים משתמשים בתאים בצורת משושה.
הסבר מתמטי לכך הובא בשנת 1999 על ידי תומאס היילס. הוא גילה שעבור משושים, מספר הקירות המשותפים לתאים סמוכים הוא הגדול ביותר, בהשוואה לריבועים או משולשים. כך נוצר מבנה דחוס וחזק יותר, שדורש פחות חומר.
מבני כוורת מלאכותיים לרוב מיוצרים על ידי שילוב מבנה כוורת בין שתי שכבות פח דקות (מה שמכונה סנדוויץ') שמקנה לחומר חוזק במתיחות. סוג מבנה זה שימושי בעיקר במקומות בהם יש משטחים ישרים או קמורים שנדרשים להיות קלים אך בעלי חוזק חומר גבוה. על כן שימוש סוג מבנה זה נפוץ מאוד בתעופה ומבני כוורת מאלומיניום, פיברגלס וחומרים מרוכבים אחרים שולבו במטוסים החל משנות ה-1950. שימוש במבנה זה נפוץ גם באריזות קרטון ובמכשירי ספורט כגון מגלשי סקי וסנובורד.
הערות שוליים

↑  מדוע כוורת הדבורים בנויה ממשושים?, באתר מכון דוידסון לחינוך מדעי, ‏2019-12-17
ערך זה הוא קצרמרבנושא טכנולוגיה. אתם מוזמנים לתרום לוויקיפדיה ו.
מאיירס לאונרד

| --- | --- |

לאונרד בשנת 2017
 לידה:  27 בפברואר 1992 (בן 32) וודברידג' שבוירג'יניה, ארצות הברית
 עמדה:  פאוור פורוורד, סנטר
 גובה:  2.13 מטר
 מספר:  11
 מכללה:  אוניברסיטת אילינוי
 דראפט:  בחירה מספר 11, 2012 פורטלנד טרייל בלייזרס
 קבוצות כשחקן
 2012–2019   2019–2021   2023:  פורטלנד טרייל בלייזרס   מיאמי היט   מילווקי באקס
מאיירס פטריק לאונרד (באנגלית: Meyers Patrick Leonard; נולד ב-27 בפברואר 1992) הוא כדורסלן אמריקאי, המשחק בעמדות הפאוור פורוורד והסנטר.
נעורים ומכללות

לאונרד נולד בוודברידג' שבוירג'יניה, בנם הצעיר משלושה בנים של טרייסי וג'ים. בתקופת התיכון הצעיד את קבוצת הכדורסל של בית הספר לאליפות מדינת אילינוי דרג 2A ונבחר למשחק כוכבי התיכון של נייק. הוא שיחק כדורסל באוניברסיטת אילינוי באורבנה-שמפיין במשך שלוש שנים, בשנתו האחרונה בקבוצה השיג ממוצעים של 13.6 נקודות ו-8.2 ריבאונדים למשחק.
קריירה מקצועית > פורטלנד טרייל בלייזרס

לאונרד נבחר במקום ה-11 של דראפט ה-NBA 2012, על ידי פורטלנד טרייל בלייזרס. בעונתו הראשונה בפורטלנד רשם 5.5 נקודות ו-3.7 ריבאונדים למשחק. בעונתה השנייה חלה התדרדרות בביצועיו והוא שותף ב-40 משחקים בלבד. בעונת 2014/2015 השיג 5.9 נקודות ו-4.5 ריבאונדים למשחק. בפלייאוף הפסידה פורטלנד בסיבוב הראשון לממפיס גריזליס, לאונרד השיג בחמישה משחקי הסדרה ממוצע של 7.8 נקודות ו-6.6 ריבאונדים. בעונת 2015/2016 רשם ממוצע של 8.4 נקודות ו-5.1 ריבאונדים ו-21.9 דקות למשחק. הוא נפצע לאחר 61 משחקים, עבר ניתוח בכתפו ונאלץ להחמיץ את שאר העונה.
קריירה מקצועית > מיאמי היט

ב-6 ביולי 2019 הועבר למיאמי היט, כחלק מטרייד בין ארבע קבוצות בו השתתפו גם פילדלפיה 76' ולוס אנג'לס קליפרס. לאורך עונת 2019/2020 שימש כשחקן חמישייה קבוע במיאמי, ורשם ממוצעים של 6.1 נקודות ו-5.1 ריבאונדים למשחק, אולם בפלייאוף 2020 איבד את מקומו ברוטצייה, ושותף בשלושה בלבד מתוך 21 משחקי הקבוצה. באותו הפלייאוף העפילו ההיט למעמד גמר ה-NBA, בו הפסידו מול לוס אנג'לס לייקרס בתוצאה 2–4.
פגיעה בציבור
ב-10 במרץ 2021 הושעה לאונרד ממיאמי משבוע אימונים בעקבות הערה אנטישמית וקיבל קנס כספי של 50,000 דולר.
ב-18 במרץ 2021 הועבר בטרייד לאוקלהומה סיטי. הקבוצה שחררה את מאיירס לאחר שבוע ולעת עתה אין קבוצה שהוא חתום אצלה לעונה הבאה.
קריירה מקצועית > מילווקי באקס

ב-4 במרץ 2023 לאחר שנתיים ללא משחק חתם במילווקי באקס לעשרה ימים. ב-14 במרץ אותה שנה חתם על חוזה להישארות בקבוצה עד לתום העונה.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2012/2013 | פורטלנד | 69 | 9 | 17.5 | 0.545 | 0.429 | 0.809 | 3.7 | 0.5 | 0.2 | 0.6 | 5.5 |
| 2013/2014 | פורטלנד | 40 | 0 | 8.9 | 0.451 | 0.000 | 0.762 | 2.8 | 0.5 | 0.2 | 0.1 | 2.5 |
| 2014/2015 | פורטלנד | 55 | 7 | 15.4 | 0.510 | 0.420 | 0.938 | 4.5 | 0.6 | 0.2 | 0.3 | 5.9 |
| 2015/2016 | פורטלנד | 61 | 10 | 21.9 | 0.448 | 0.377 | 0.761 | 5.1 | 1.5 | 0.1 | 0.3 | 8.4 |
| 2016/2017 | פורטלנד | 74 | 12 | 16.5 | 0.386 | 0.347 | 0.875 | 3.2 | 1.0 | 0.2 | 0.4 | 5.4 |
| 2017/2018 | פורטלנד | 33 | 2 | 7.7 | 0.590 | 0.423 | 0.818 | 2.1 | 0.5 | 0.2 | 0.0 | 3.4 |
| 2018/2019 | פורטלנד | 61 | 2 | 14.4 | 0.545 | 0.450 | 0.843 | 3.8 | 1.2 | 0.2 | 0.1 | 5.9 |
| 2019/2020 | מיאמי | 51 | 49 | 20.3 | 0.509 | 0.414 | 0.643 | 5.1 | 1.1 | 0.3 | 0.3 | 6.1 |
| 2020/2021 | מיאמי | 3 | 2 | 9.7 | 0.429 | 0.429 | 0.500 | 2.3 | 0.7 | 0.0 | 0.0 | 3.3 |
| 2022/2023 | מילווקי | 9 | 2 | 12.7 | 0.483 | 0.389 | 0.889 | 3.8 | 0.1 | 0.2 | 0.0 | 4.8 |
| קריירה |  | 456 | 95 | 15.9 | 0.482 | 0.390 | 0.812 | 3.9 | 0.9 | 0.2 | 0.3 | 5.6 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2013/2014 | פורטלנד | 4 | 0 | 2.3 | 0.000 | 0.000 | 0.000 | 0.5 | 0.0 | 0.0 | 0.0 | 0.0 |
| 2014/2015 | פורטלנד | 5 | 0 | 21.2 | 0.667 | 0.769 | 0.500 | 6.6 | 1.0 | 0.4 | 0.4 | 7.8 |
| 2016/2017 | פורטלנד | 3 | 1 | 10.3 | 0.200 | 0.000 | 0.000 | 2.7 | 0.3 | 0.0 | 0.0 | 0.7 |
| 2017/2018 | פורטלנד | 2 | 0 | 4.0 | 1.000 | 0.000 | 0.000 | 2.0 | 0.0 | 0.0 | 0.0 | 4.0 |
| 2018/2019 | פורטלנד | 11 | 2 | 15.5 | 0.523 | 0.424 | 0.333 | 3.6 | 1.1 | 0.2 | 0.1 | 7.7 |
| 2019/2020 | מיאמי | 3 | 2 | 10.3 | 0.625 | 0.500 | 1.000 | 0.3 | 1.0 | 0.3 | 0.0 | 4.7 |
| 2022/2023 | מילווקי | 2 | 0 | 2.6 | 0.000 | 0.000 | 0.000 | 0.5 | 0.0 | 0.0 | 0.0 | 0.0 |
| קריירה |  | 30 | 5 | 12.0 | 0.547 | 0.481 | 0.462 | 3.0 | 0.7 | 0.2 | 0.1 | 4.9 |
הערות שוליים

↑  מאמי מצרפת את באטלר ולאונרד, באתר הקבוצה, 6 ביולי 2019
↑  יאיר קטן, הליגה נגד השמצה: לספורט האמריקאי נמאס מהאנטישמיות, באתר ynet, 31 במרץ 2021
מגרה (כלי עבודה)

מגרה או מגירה היא כלי עבודה, המוזכר בתיאור בית המקדש: כל אלה אבנים יקרות כמדות גזית מגוררות במגרה. מכאן, שכלי זה הוא מעין מסור, המשמש לניסור אבנים.
ככל הנראה, דוד השתמש במגרה כדי לשעבד את בני עמון, מה שמביא למסקנה, כי המגרה שימשה בעבר ככלי ששימש כדי לענות ולהעביד.
בחז"ל

במסכת כלים, המוזכרת בחז"ל ככלי בעל שיניים, ורבי עובדיה מברטנורא כותב על כך שהמגרה היא מסור. הרב ישראל ליפשיץ כותב על המגרה שזה כלי המשמש לניסור עצים. התוספות יום טוב מפרש וכותב שהמגרה "מליאה פגימות כשרוצים לחתוך קורה לשנים. מוליכה ומביאה על גבה והפגימות חורצות אותה עד סופה. ונקראת מגירה על שם שחותכת דרך גרירה", כלומר שזה כלי בעל שיניים, וכשרוצים לחתוך איתו קורה, מוליכים אותה על גבי הקורה.
המגרה מוזכרת כ-35 פעמים בש"ס.
הערות שוליים

↑  ספר מלכים א', פרק ז', פסוק ט'
↑  ספר שמואל ב', פרק י"ב, פסוק י"ד
↑  ספר דברי הימים א', פרק כ', פסוק ג'
↑  ברטנורא על כלים יג ד
↑  תפארת ישראל על כלים יג ד
↑  תוספות יום טוב על כלים יג ד
ליגת העל הקונגולזית בכדורגל

| --- | --- |

 שם מלא:  וודאקום ליג 1
 כינוי:  Linafoot - לינה-פוט
 תחום:  כדורגל
 ארגון:  התאחדות הכדורגל של הרפובליקה הדמוקרטית של קונגו 
 מדינות:  הרפובליקה הדמוקרטית של קונגו הרפובליקה הדמוקרטית של קונגו
 קונפדרציה:  קונפדרציית הכדורגל של אפריקה (CAF)
 קבוצות:  14
 מירב הזכיות:  TP מזמבה (20)
 תקופת הפעילות:  1958–הווה (כ־66 שנים)
 אלופה נוכחית:  TP מזמבה (2023/2024)
 מפעל מקביל:  הגביע הקונגולזי
 מפעל נמוך:  ליג 2
 http://linafoot.com/
 
ליגת העל של הרפובליקה הדמוקרטית של קונגו נקראת גם לינה-פוט (באנגלית: Linafoot) נקראת מסיבות מסחריות גם וודאקום ליג 1, היא ליגת הכדורגל הבכירה ברפבוליקה הדמוקרטית של קונגו, שהוקמה ב-1958. הליגה מנוהלת על ידי התאחדות הכדורגל הקונגולזית וכפופה לקונפדרציית הכדורגל של אפריקה (CAF).
הליגה מתחילה בדרך כלל באוגוסט-ספטמבר ומסתיימת במאי-יוני של העונה העוקבת. נכון לעונת 2019/2020, בליגה 16 קבוצות, כאשר הקבוצות המסיימות במקומות הראשון (האלופה) וה-2 (הסגנית) מעפילות לליגת האלופות האפריקאית, והקבוצות שמסיימות במקומות ה-3 וה-4 מעפילות לגביע הקונפדרציה האפריקאי. הקבוצות שמסיימות במקומות 14 ו-15 וה-16 יורדות לליגת המשנה הקונגולזית ("ליג 2").
קבוצת TP מזמבה מלובומבאשי היא קבוצת הכדורגל המצליחה ביותר בקונגו, עם 20 זכיות באליפות הליגה. שנייה בדירוג היא קבוצת הכדורגל ויטה קלאב מקינשאסה עם 15 אליפויות, ושלישית היא קבוצת DC מוטמה פמבה עם 12 אליפויות הליגה, ובצוותא הן הקבוצות העיקריות השולטות בכדורגל הקונגולזי.
הליגה מדורגת במקומות הראשונים בדירוג הליגות ה-5 שנתי של ה-CAF (דירוג הליגות האפריקאי) באופן מסורתי.
רשימת זוכות באליפות הליגה

קבוצה המסומנת בכתב מודגש זכתה בהגביע הקונגולזי באותה העונה והשלימה דאבל מקומי.
טבלת אליפויות

| # | קבוצה | אליפויות | עונות זכייה |
| --- | --- | --- | --- |
| 1 | TP (אנגלבר) מזמבה | 20 | 1966, 1967, 1969, 1976, 1987, 2000, 2001, 2005/2006, 2006/2007, 2008/2009, 2011, 2012, 2013, 2013/2014, 2015/2016, 2016/2017, 2018/2019, 2019/2020, 2021/2022, 2023/2024 |
| 2 | ויטה קלאב | 15 | 1970, 1971, 1972/1973, 1973, 1975, 1977, 1980, 1988, 1993, 1997, 2003, 2010, 2014/2015, 2017/2018, 2020/2021 |
| 3 | DC מוטמה פמבה | 12 | 1963, 1964, 1974, 1978, 1989, 1994, 1996, 1998, 1999, 2004, 2005, 2007/2008 |
| 4 | לופופו | 6 | 1958, 1968, 1981, 1986, 1990, 2002 |
| 5 | AS דראגונס/בילימה | 4 | 1965, 1979, 1982, 1984 |
| 6 | SM סאנגה בלאנדה | 1 | 1983 |
| 7 | US צ'ינקונקו | 1 | 1985 |
| 8 | SCOM מיקישי | 1 | 1991 |
| 9 | US בילומבה | 1 | 1992 |
| 10 | AS בנטוס | 1 | 1995 |
לאופולד סדאר סנגור

לאופולד סדאר סנגור (בצרפתית: Léopold Sédar Senghor, בוולופית: Leopool Sedaar Sengoor;‏ 9 באוקטובר 1906 ז'ואל, סנגל – 20 בדצמבר 2001 ורסון, צרפת) היה מדינאי, משורר, מסאי והוגה דעות סנגלי. מראשי התנועה לשחרור העמים האפריקאים נגד הקולוניאליזם, נשיא סנגל הראשון בשנים 1960–1980 והאפריקאי הראשון שנבחר באקדמיה הצרפתית.
יחד עם אמה סזר ולאון דמאס היה מייסד תנועה ה"נגריטוד", תנועה לחיזוק מעמד הערכים הספציפיים של התרבויות האפריקאיות בזירה העולמית, על יסוד הכרת אישיות האדם השחור.
סנגור היה גם אחד מיוזמי הארגון הבינלאומי של הפרנקופוניה.
ילדותו

לאופולד סדאר סנגור נולד בשנת 1906 בז'ואל, עיירת נמל בדרומה של סנגל, על חוף האוקיינוס האטלנטי. אביו, בזיל דיוגוי ("ז'וגוי") סנגור, היה סוחר ובעל עדרי בקר מבוסס, נוצרי קתולי, בן לאריסטוקרטיה של סררה, מצאצאי שושלת סינה. לאופולד סנגור נולד כבן ה-24 מבין 41 הילדים שנולדו לאביו מחמש נשותיו. הוא נולד מאשתו השלישית של אביו, נילאן נדיאמה בחום (1861–1948), שסנגור קרא לה ב"אלגיות" שלו "נילאן המתוקה". האם נולדה כמוסלמית והייתה בעלת שורשים פֿוּלאנים כמו חלק ממשפחתה. אולם היא הייתה בת לשבט טבור מן הקבוצה ה"מאטרי-קלאנית" (matriclan) "גלוואר". היא ובעלה גידלו את ילדיהם בנצרות הרומית-קתולית. תעודת הטבילה של לאופולד מציינת את התאריך 15 באוגוסט 1906, בעוד שבמרשם האוכלוסין הופיע תאריך הלידה 9 באוקטובר 1906. לפי דעת בני משפחה נולד סנגור בתאריך שונה.
נילאן ילדה לבעלה שישה ילדים, ביניהם שני בנים. השם הפרטי "סדאר" משמעותו בשפת סררה "מישהו שלא ניתן להשפילו". השם הפרטי הנוצרי "לאופולד" הוענק לו על ידי האב לזכר לאופולד אנגראן (Leopold Angrand), סוחר מולאטי אמיד שהיה פעם מעבידו. שם הילד לפני הטבילה היה "סדאר נילאן" (היה נהוג אז לצרף לשם הילד את זה של אמו), ובהמשך היה כאמור "לאופולד סדאר". הוא גדל בשנותיו הראשונות אצל משפחת האם, בני בחום. בשובו לבית האב הוא פקד את המיסיון הקתולי בג'ילור, אצל האב דיבואה. שם למד לאופולד בנעוריו את הקטכיזם וקיבל את ידיעותיו הראשונות בצרפתית.
מאוחר יותר, מגיל שמונה למד למשך שש שנים בפנימיית "הנזירים הספיריטאנים" (Pères Spiritains) בנגאזוביל ולאחר מכן בדקאר, במכללה-מדרשה הרומית-קתולית ע"ש פרנסואה ליברמן. שוכנע על ידי אחד המורים שאינו מתאים לקריירה כנסייתית ואז המשיך את השלב הבא בלימודיו בבית הספר התיכון שברחוב ונסאן (Rue Vincens) שנודע לימים כבית הספר התיכון "ואן וולנהובן", (נקרא בימינו התיכון "לאמין גיי"). לאופולד אהב במיוחד את הספרות הצרפתית, והצטיין במיוחד בצרפתית, לטינית, יוונית ואלגברה. הצליח בבחינות הבגרות, בעיקר הודות לציוניו בצרפתית ובלטינית. מנהל התיכון ומוריו המליצו שיישלח להמשיך את לימודיו בצרפת. ואכן, בעזרת "חצי מלגה" מטעם המינהל הקולוניאלי, עזב לראשונה את מולדתו בגיל 22 ונסע ללמוד בצרפת.
שנות לימודיו בצרפת

סנגור הגיע לצרפת בשנת 1928. לדבריו זו הייתה תחילת "שש עשרה שנות החסד" שבחייו. התחיל את לימודיו בפריז, במסלול על-תיכוני בסורבון, אך התייאש מהר, ועבר, בעזרתו של בלז דיאן (Blaise Diagne) שהיה נציג סנגל בפרלמנט הצרפתי, ללמוד בבית הספר התיכון "לואי לה גראן" ("לואי הגדול"). בבית ספר תיכון יוקרתי זה התכונן לקראת מבחני הכניסה ל"אקול נורמל סופרייר" שברחוב אולם. בתיכון "לואי לה גראן" למד לצידם של פול גוט, אנרי קפלק, רובר ורדייה וז'ורז' פומפידו, איתם התיידד. שם פגש לראשונה גם את אמה סזר.
אחרי שנכשל בבחינות הכניסה, החליט ללמוד לתעודת הסמכה "agrégation" בהוראת דקדוק. למטרה זו נדרש ממנו לבקש את האזרחות הצרפתית. כיליד ז'ואל, יישוב שנמצא מחוץ לאזור המינהלי של דקאר, הוא לא נחשב לאזרח צרפתי. רק תושבי ארבעה יישובים (דקאר, גורה, רופיסק וסן לואי) היו אז זכאים למעמד זה. סנגור, כמו השאר, נחשב אז, ל"נתין צרפתי" בלבד. בשנת 1932 קיבל סנגור את האזרחות הצרפתית ובשנת 1935, אחרי ניסיון כושל אחד, הצליח לעבור בשנת 1935 את ההסמכה המיוחלת. הוא היה לאפריקאי הראשון שהשיג את ה agrégation בדקדוק.
את הקריירה כמורה – לספרות קלאסית – התחיל סנגור בבית הספר התיכון "דקארט" בעיר טור, אך באוקטובר 1938 הועבר לתיכון "מרסלן ברטלו" בסן-מור-דה-פוסה (Saint-Maur-des-Fossés) באזור פריז. פרט לעבודתו כמורה השתלם בקורסים לבלשנות אפריקאית אצל ליליא הומבורגר ב"אקול פרטיק דה אוט ז'אטוד" וכן ב"מכון לאתנולוגיה" בפריז, אצל מרסל כהן, מרסל מוס ופול ריבה.
בימי מלחמת העולם השנייה

אחרי פריצת מלחמת העולם השנייה, בשנת 1939 גויס סנגור לצבא הצרפתי כחייל בגדוד רגלים אפריקאים. ב-20 ביוני 1940 נלקח בשבי על ידי הגרמנים בלה שאריטה-סיר-לואר והוחזק במספר מחנות שבויים ברומיאי, טרואה, אמיין. לאחר מכן הועבר ל"פרונטסטלג" 230 בפואטייה, מחנה שבויים מיועד לחיילים מן המושבות. כפי שיעיד מאוחר יותר סנגור עצמו, כמעט הוצא להורג יחד עם חיילים שחורים אחרים אך הטבח נעצר בעוד מועד אחרי שהחיילים צעקו בצרפתית: "תחי צרפת! תחי אפריקה השחורה!" ואחד הקצינים הצרפתים הסביר לגרמנים שטבח מטעמי גזע מסוג זה עלול להזיק לכבוד הגזע הארי ושל הצבא הגרמני.
סנגור עזר לשני חיילים צרפתים להימלט מן השבי ובסוף שנת 1941 הועבר למחנה עונשין בלאנד. ב-1942 שוחרר מסיבות בריאות. בסך הכל שהה שנתיים במחנות שבויים, זמן שבו כתב שירים. אחרי ששוחרר חזר לעבוד כמורה והשתתף ה"רזיסטאנס" במסגרת החזית הלאומית האוניברסיטאית.
חייו בצרפת אחרי המלחמה

בתום המלחמה נעשה קומוניסט. לימד בקתדרה לבלשנות וציוויליזציה נגרו-אפריקאית ב"בית הספר הלאומי לשטחי צרפת שמעבר לים", עד שנת 1960 כשסנגל זכתה בעצמאות. במהלך אחד ממסעות המחקר שלו על שירתם של בני סררו, הציע לו לאמין גיי, ראש הסניף הסוציאליסטי המקומי, להגיש את מועמדותו בבחירות לאספה הלאומית של צרפת.
סנגור קיבל את ההצעה ונבחר לפרלמנט הצרפתי מטעם אזור הבחירות סנגל-מוריטניה. בהמשך חלק על דעותיו של לאמין גיי בנוגע לשביתת עובדי הרכבת בקו דקאר-ניז'ר. גיי התנגד לשביתה מפני ששיתקה את חיי המושבה, בעוד סנגור הביע תמיכה בשובתים. עמדתו זיכתה אותו בפופולריות רבה. בהשפעת האירועים כתב את אחד משיריו היפים ביותר – "אלגיה לאינינה פאל".
ב-12 בספטמבר 1946 התחתן סנגור עם ז'ינט אבואה (1923–1992), נספחת פרלמנטרית של השר הצרפתי לשטחים שמעבר לים ובתו של פליקס אבואה, לשעבר מושל אפריקה המשוונית הצרפתית. לזוג נולדו שני בנים:פרנסיס-ארפאנג סנגור (נולד ב-1947) וגי-וואלי סנגור (1948–1983) שנפל למוות מדירתו בקומה החמישית בפריז. סנגור הקדיש לבנו השני זה את השיר "שירים לנאאט" שהוכנס לקובץ ה"נוקטורנות" שלו בגרסה אחרת שנקראה "שירים לסיניארות".
בטוח בסיכוייו, עזב כעבור שנה את המחלקה האפריקאית של המפלגה הסוציאליסטית (שהתקראה באותם ימים SFIO – "המחלקה הצרפתית של אינטרנציול הפועלים) שמימנה את מרבית התנועה החברתית, והקים יחד עם ממאדו דיה, את הגוש הדמוקרטי הסנגלי (Bloc démocratique sénégalais) שניצח בבחירות לפרלמנט בשנת 1951. לאמין גיי איבד את מושבו באספה.
בתחילת שנות ה-1950 היה סנגור חסיד של שילוב אפריקה הצרפתית ב"קהיליה האירופית הפדרלית". ב-1951 הוא נבחר בשנית כנציג עצמאי של השטחים מעבר לים והתמנה למזכיר מדינה ליד משרד ראש הממשלה אדגר פור (מרץ 1955 – פברואר 1956). בהמשך נבחר בנובמבר 1956 לראש העיר תיאס (Thiès) בסנגל והחל מ-23 ביולי 1959 התמנה לשר יועץ בממשלת מישל דברה, עד 19 במאי 1961.
סנגור היה גם חבר בוועדה שנועדה לערוך את חוקת הרפובליקה הצרפתית החמישית, יועץ כללי של סנגל, חבר במועצה הגדולה של אפריקה המערבית הצרפתית וחבר באספה הפלמנטרית של מועצת אירופה. מספר פעמים היה חבר במשלחת צרפת לאונסקו ולעצרת הכללית של האו"ם.
בינתיים, בשנת 1956 התגרש מאשתו הראשונה ונשא לאשה את קולט יובר, צרפתייה ממוצא נורמנדי, איתה היו לו בן נוסף, פיליפ-מאגילן (17 באוקטובר 1958 – 4 ביוני 1981), שנהרג בתאונה בדקאר. סנגור הקדיש את הקובץ " Lettres d'Hivernage (מכתבים משינת החורף) לאשתו השנייה. בשנת 1964 פרסם את הראשון מסדרה של חמשת הכרכים הקרויה
"Liberté" (חירות). כרכים אלה כוללים נאומים, הרצאות, מסות ודברי מבוא לספרים.
בסנגל 1960–1981

סנגור תמך בנחישות ברעיון הפדרציה של המדינות האפריקאיות שזכו לעצמאות, במסגרת סוג של "חבר עמים" בסגנון חבר העמים הבריטי.
ב-13 בינואר 1957 קמה "קונבנציה אפריקאית" שתבעה את הקמת שתי פדרציות באפריקה הצרפתית. סנגור הסתייג מ"בלקניזציה" של אפריקה המערבית הצרפתית על ידי פיצולה לשמונה מדינות.
כשרעיון הפדרליזם לא זכה בתמיכה מצד המדינות האפריקאיות, החליט סנגור להקים יחד עם מודיבו קייטה מסודאן הצרפתית את "הפדרציה של מאלי" קצרת הטווח. פדרציית מאלי, שקמה בינואר 1959 כללה את סנגל, סודאן הצרפתית, דהומיי, ו-וולטה עילית. כעבור חודש דהומיי ווולטה עילית נטשו את הפדרציה אחרי שלא אשררו את הקמתה. סנגור התחלק בתפקידים עם מודיבו קייטה. סנגור היה יושב ראש האספה הפדרלית בעוד מודיבו קייטה הפך לראש הממשלה.
בסופו של דבר המחלוקות בין שתי המדינות הביאו לפירוק הניסיון הפדרטיבי. ב-20 באוגוסט 1960 סנגל הכריזה על עצמאותה וב-22 בספטמבר 1960 גם מודיבו קייטה הכריז על עצמאות סודאן הצרפתית בשם "הרפובליקה של מאלי".
סנגור נבחר ב-5 בספטמבר 1960 לנשיא הראשון של סנגל. הוא כתב את מלות ההמנון הלאומי הסנגלי, "האריה האדום". על ראש הממשלה, מאמאדו דיה, הופקדה האחראיות על תוכנית להתפתחות לטווח ארוך של סנגל, בעוד סנגור עסק בעיקר ביחסים הבינלאומיים. שני האישים הסתכסכו במהירות. בדצמבר 1962 מאמאדו דיה נעצר והואשם שניסה לבצע הפיכה. הוא נשאר 12 שנה בבית סוהר בקדוגו, במזרח המדינה. בעקבות ההתפתחות הזאת, סנגור הכריז על שיטת ממשל נשיאותית.
בתמיכתו אליון דיופ ארגן בשנת 1966 פסטיבל של מוזיקה שחורה.
ב-22 במרץ 1967 ניצל מניסיון התנקשות. המתנקש נידון למוות.
פרסים ואותות כבוד

הצלב הגדול של לגיון הכבוד של צרפת
הצלב הגדול של המסדר הלאומי להצטיינות של צרפת
תואר מפקד לאמנויות וספרות
תואר מפקד של עלי הדקל האקדמיים
הצלב הגדול של מסדר האריה של סנגל
1963 מדליית הזהב לשפה הצרפתית, מטעם האקדמיה הצרפתית
ספריו > שירה

Les Chants d’Ombre‏ (1945), (שירי צל)
Anthologie de la nouvelle poésie nègre et malgache de langue française‏ (1948), (אנתולוגיית השירה השחורה והמלגשית החדשה בצרפתית)
Étiopiques‏ (1956), (אתיופיות)
Nocturnes‏ (1961), (נוקטורנות)
Lettres d’hivernage‏ (1973), (מכתבים משינה חורפית)
Poèmes‏ (1974), (פואמות)
Les élègies majeures‏ (1979). (האלגיות) הגדולות)
ספריו > מסות

Liberté 1. Négritude et humanisme, Paris, éditions Seuil, 1964
(חופש 1. נגריטוד והומניזם)
Liberté 2. Nation et voie africaine du socialisme, Paris, éditions Seuil, 1971.
(חופש 2. האומה והדרך האפריקאית לסוציאליזם)
Liberté 3. Négritude et civilisation de l’Universel, Paris, éditions Seuil, 1977
(חופש 3. הנגריטוד והציוויליזציה של האוניברסלי)
Liberté 4. Socialisme et planification, Paris, éditions Seuil, 1983
(חופש 4. סוציאליזם ותכנון)
Ce que je crois. Négritude, francité et civilisation de l’Universel, éditions Grasset, 1988
(האני מאמין שלי. נגריטוד, צרפתיות וציוויליזציה)
Liberté 5. Négritude et dialogue des Cultures, Paris, éditions Seuil, 1993
(חופש 5. נגריטוד ושיח התרבויות)
ספריו > בעברית

"צומת הלבבות השחורים" (2007). בחר, תרגם מצרפתית והוסיף אחרית דבר: ראובן מירן, הוצאת נהר,
"טוטם: מבחר שירים". תרגום – איתמר אבן-זוהר, אהרן אמיר, חיים גורי, אריה לרנר, שמשון ענבל; עריכה – שמשון ענבל; עטורים – דן קדר; עצוב האותיות – אמציה כ"ץ. הערות: עברית וצרפתית עמוד מול עמוד. תל אביב: עקד (תשכ"ה 1965)
ביבליוגרפיה

Lilyan Kesteloot Senghor et la religion. Ambivalence et ambiguïté Littératures Année 1986 15 pp. 161-165
הערות שוליים

↑  באתר All Africa
↑  L.Kesteloot עמ' 164
↑  לא היה, כפי שחושבים תכופות, האפריקאי הראשון שלמד באקול נורמל סופרייר. למעשה, הסנגלי הראשון שעשה זאת היה עומר בלונדן דיופ, דווקא מיריביו של סנגור
↑  סיניארה הייתה אשה מולאטית שנולדה מקשרי תערובת בין גברים פורטוגזים ובין בנות וולוף או פולבה
↑  חוף השנהב, דהומיי, גינאה, וולטה עילית, מוריטניה, ניז'ר, סנגל וסודאן הצרפתית
| --- | --- |
בקרת זהויות :  NLI: 987007267982605171  PLWABN: 9810565062005606  BIBSYS: 90092162  BNE: XX874298  BnF: cb119244261 (data)  CANTIC: a10155806  CiNii: DA03034596  GND: 11861326X  ICCU: CFIV059620  ISNI: 0000 0001 2284 1060  LCCN: n80032782  MusicBrainz: 86ed970c-1ed7-4372-a872-18c1f95aca90  NARA: 10580831  NDL: 00456107  NKC: jn20000701583  NLA: 36138688  NLG: 134602  NLK: KAC199624866  NSK: 000081724  NTA: 069030154  RERO: 02-A000147931  SELIBR: 91059  SNAC: w6j38vr2  SUDOC: 027132234  Trove: 1218808  VcBA: 495/102444  VIAF: 110151491   WorldCat (עם VIAF): 110151491
מוטלה (שוודיה)

| --- | --- |
סמל מוטלה
  
למעלה: בניין העירייה, מוטלה;  באמצע: טירת מוטלה;  למטה: הכנסייה העתיקה של מוטלה.
 מדינה:  שוודיה שוודיה
 ארץ היסטורית:  יטאלנד יטאלנד
 חבל ארץ:  אסטריטלנד
 תאריך ייסוד:  1288
 שטח:  19.29 קמ"ר
 גובה:  89 מטרים
 אוכלוסייה:  ‏
  ‑ בעיר:  31,340 (31 בדצמבר 2020)
  ‑ צפיפות:  2,204.3 נפש לקמ"ר (2014)
 קואורדינטות:  58°19′N 15°01′E﻿ / ﻿58.32°N 15.02°E﻿ / 58.32; 15.02
 אזור זמן:  UTC +1
 www.motala.se
  מפת מיקום  מפה מפורטת   (למפת שוודיה מוגדלת) סטוקהולם אופסלה גטבורג האלמסטד מאלמה קרלסקרונה אומאו יבלה קירונה קרלסטד ויסבי נורווגיה פינלנד לטביה ליטא אסטוניה דנמרק האוקיינוס האטלנטי  הים הבלטי מוטלה(למפת שוודיה רגילה) סטוקהולם אופסלה גטבורג האלמסטד מאלמה קרלסקרונה אומאו יבלה קירונה קרלסטד ויסבי נורווגיה פינלנד לטביה ליטא אסטוניה דנמרק האוקיינוס האטלנטי  הים הבלטי מוטלה(למפת מחוז אסטרייטלנד רגילה) לינשפין נורשפין אוטווידברי שיסה אגם וטרן  סדרמנלנד הים הבלטי  ארברו קאלמאר ינשפין וסט. ייט. מוטלה(למפת מחוז אסטרייטלנד מוגדלת) לינשפין נורשפין אוטווידברי שיסה אגם וטרן  סדרמנלנד הים הבלטי  ארברו קאלמאר ינשפין וסטרה ייטלנד מוטלה  he tabBackground:;tabBorder:#aaa;defaultTab:0;
מוטלה (בשוודית: Motala) היא עיר במחוז אסטרייטלנד שבשוודיה. העיר שוכנת לחופו של אגם וטרן.
מוטלה היא עיר הולדתו של השחיין אנדרס סורן הולמרץ, אלוף העולם ואלוף אירופה, שזכה (בין היתר) ב-4 מדליות כסף אולימפיות.
מגרז

| --- | --- |
   
 מיקומו של מגרז בדובה הגדולה
 נתוני תצפית
 קבוצת כוכבים:  הדובה הגדולה
 שמות נוספים:  δ בדובה הגדולה, גליזה 459
 סוג:  כוכב הסדרה הראשית לבן
 בהירות נראית:  3.32
 סיווג ספקטרלי:  A3 V
 עלייה ישרה:  12ʰ 15ᵐ 25.6ˢ מילי-שניות קשת בשנה
 נטייה:  ‏57″ ‏01′ ‏57°‏+ מילי-שניות קשת בשנה
 מאפיינים פיזיים
 בהירות מוחלטת:  1.35
 מרחק:  81.5  שנות אור 24.99  פארסק
 רדיוס:  2 רדיוסי שמש
 מסה:  2 מסות שמש
 עוצמת הארה:  פי 23 מהשמש
 טמפרטורה:  8,650 K
 מהירות סיבוב:  233 קילומטר לשנייה
 מהירות רדיאלית:  −15.3±0.5 קילומטר לשנייה
 היסט:  40.2364±0.2553 אלפיות של שניות קשת
 מתכתיות:  −0.6 
 
מגרז (בכתיב לועזי: Megrez מערבית: مغرز الدب "מג'ריז א-דבּ" - בסיס הזנב של הדוב) או δ בדובה הגדולה הוא הכוכב השביעי בבהירותו בקבוצת הכוכבים הדובה הגדולה. למרות שמבין שבעת הכוכבים שיוצרים את צורת "העגלה הגדולה" מגרז הוא העמום ביותר, הוא קיבל את ציון באייר δ (דלתא), שכן יוהאן באייר ציין את שבעת כוכבי הקבוצה הבהירים על פי מיקומם ממערב למזרח ולא על פי בהירותם. הכוכב נמצא בחיבור של יצול העגלה או בקצה הגב של הדובה בנקודת החיבור לזנב, כפי שמרמז שמו.